Casablanca (lagu)

"Casablanca" (digayakan dalam semua huruf besar) ialah lagu yang dirakamkan dan dipersembahkan oleh Naufal Azrin dan Nuha Bahrin. Lagu ini, yang mengandungi lirik bahasa Arab dan Melayu, ialah hasil nukilan oleh Daqmie dan Wan Saleh, manakala lirik oleh Daqmie dan Abdulkarim Al Ali dan dikeluarkan pada 20 Mei 2022. Meskipun tajuk lagu ini diambil dari ibu negara Maghribi yang bernama sama, namun ia tidak terkandung dalam lirik.

Latar belakang dan rakaman
"Casablanca" ialah sebuah lagu yang berkonsepkan moden dengan pengaruh Timur Tengah. Ia merupakan kolaborasi pertama Naufal Azrin dan Nuha Bahrin. Naufal pernah menganggotai kumpulan nasyid Zayne, manakala Nuha ialah bekas peserta Vokal Mania di TV3 dan melancarkan single pertamanya, "XSEMPURNA" pada Mac 2021. Nuha berkata mengenai proses rakaman lagu ini:

"Casablanca" dicipta oleh Daqmie dan Wan Saleh, manakala liriknya ditulis oleh Daqmie dan penulis lirik kelahiran Syria, Abdulkarim Al Ali. Amir Hufaz, Khairul dan Wan Saleh berkhidmat sebagai penerbit. Proses rakaman lagu ini mengambil masa sehari untuk disiapkan. Naufal berkata:

Lirik
Lirik lagu "Casablanca" menggabungkan bahasa Arab dan Melayu. Di bawah ialah rangkap pertama (dinyanyikan secara berulang pada rangkap kedua) dalam bahasa Arab dengan terjemahan bahasa Melayu.

 Asal Terjemahanيا حبيبي، يا نبض قلبي
خليك معايا طول الوقت ما تفارق عيني
بعدك يكويني، قربك يحيني
محتاجك جنبي دلوقتي وأيامي الجايه

وحدك أنت نصيبي، نور العين يا حبيبي
غيرك ما بعشق حداDuhai cintaku
Denyut jantungku
Tetaplah bersama aku sepanjang waktu, jangan berjauhan dariku
Jauh darimu membuat aku resah
Bersamamu aku bahagia
Tetaplah bersamaku saat ini dan selamanya 
Kaulah satu-satunya milikku

Jantung hati kasihku
Tiada selain dirimu yang aku rindu

Muzik video
Sebuah muzik video telah diterbitkan bagi mempromosikan single ini, diarahkan oleh Huzai Abu Zarim dan dikeluarkan secara rasmi di saluran YouTube Masyhur pada 4 Jun 2022. Sejak dikeluarkan, muzik video untuk "Casablanca" kini menerima lebih daripada 24 juta tontonan di YouTube.

Persembahan secara langsung
Bagi mempromosikan "Casablanca", Naufal Azrin dan Nuha Bahrin mempersembahkan lagu ini secara langsung dalam rancangan MeleTOP di Astro Ria pada 13 Julai 2022 dan Malaysia Hari Ini di TV3 pada 16 Julai 2022.

Persembahan komersial
"Casablanca" menjadi kejayaan secara komersial sejak dikeluarkan sekaligus berjaya mencuri perhatian pendengar di Indonesia apabila ia menjadi lagu pertama tempatan yang paling tular dengan menduduki tangga teratas carta Spotify Viral 50 Global dan Spotify Viral 50 Indonesia. Di aplikasi TikTok, lagu ini telah meraih mencecah 14.1 juta menerusi #casablancachallenge. 

Kontroversi
Tidak lama selepas dikeluarkan, "Casablanca" menjadi subjek kontroversi apabila sebaris ayat lagu ini yang berbunyi 'denyut jantung ku berdebar' dalam lirik lagu itu menerima teguran daripada pempengaruh media sosial yang juga guru Bahasa Malaysia, Saliza Ibrahim atau Cikgu Zack Kirana melalui media sosial. Cikgu Zack Kirana mendakwa istilah 'denyut' digunakan bagi menggambarkan jantung berdebar dalam lirik lagu itu. Namun, pandangan beliau disanggah beberapa personaliti media sosial lain. Mereka berpendapat tiada salahnya istilah denyut digunakan kerana membawa makna serupa.

Tenaga kerja
Kredit diperoleh daripada muzik video.

Lagu
 Naufal Azrin, Nuha Bahrin - vokal, vokal latar
 Daqmie, Wan Saleh - komposer
 Daqmie, Abdulkarim Al Ali - penulis lirik
 Wan Saleh - penggubah, adunan, mastering
 Amir Hufaz, Khairul, Wan Saleh, Daqmie - penerbit
 AA - pereka kulit

Muzik video
 Huzai Abu Zarim - pengarah
 Mino - pembantu pengarah, pereka grafik, penyunting
 Awis - pencahayaan
 Akek & Azah - seni dan prop
 Justin - penggaya
 Safwan - solekan
 Babel Restaurant - penaja lokasi

Carta
 Carta (2022) KedudukancartaMalaysia (Lagu Melayu RIM)1JOOX Malay Hits1Apple Music Top 1002

Format dan senarai runut
Muat turun digital
 "Casablanca" – 3:02

Sejarah keluaran
NegaraTarikhFormatSyarikat rakamanMalaysia20 Mei 2022Muat turun digitalPenstriman digitalBeegood Music  Universal Music Malaysia

Rujukan

Pautan luar


Kategori:Lagu 2022
Kategori:Single 2022
Kategori:Lagu Malaysia tahun 2022
Kategori:Single nombor satu di Malaysia